SOLAR เตรียมเพิ่มทุนใหม่ 326.47 ล้านหุ้น ขายผู้ถือหุ้นเดิม-PO-PP
SOLAR เตรียมเพิ่มทุนใหม่ 326.47 ล้านหุ้น ขายผู้ถือหุ้นเดิม-PO-PP
16 มี.ค. 2560

บริษัท โซลาร์ตรอน จำกัด (มหาชน) หรือ SOLAR แจ้งว่าที่ประชุมคณะกรรมการบริษัทเมื่อวานนี้ (15 มี.ค.) มีมติให้เสนอที่ประชุมผู้ถือหุ้นพิจารณาอนุมัติการจัดสรรหุ้นเพิ่มทุนแบบมอบอำนาจทั่วไป (General Mandate)
โดยออกหุ้นใหม่จำนวน 326.47 ล้านหุ้น พาร์หุ้นละ 1 บาท จัดสรรไม่เกิน 163.24 ล้านหุ้น ขายผู้ถือหุ้นเดิมตามสัดส่วนการถือหุ้น ,จัดสรรไม่เกิน 108.82 ล้านหุ้น เสนอขายประชาชนทั่วไป (PO) และจัดสรรไม่เกิน 54.41 ล้านหุ้น ขายให้กับบุคคลในวงจำกัด (PP) ภายหลังการเพิ่มทุนครั้งนี้ บริษัทจะมีทุนจดทะเบียนเพิ่มเป็น 870.6 ล้านบาท จากเดิมที่ 544.12 ล้านบาท
พร้อมกันนี้ยังอนุมัติการออกหุ้นกู้ไม่เกิน 5 พันล้านบาท อายุไม่เกิน 10 ปี เพื่อชำระคืนเงินกู้เดิมของบริษัท และใช้ในการดำเนินงานหรือเป็นเงินทุนและสนับสนุน การดำเนินงานของบริษัทและบริษัทในเครือ
 
 